Cuelhec Cosette era pipa e la botèc doçaments en solèr damb ua espècia de veneracion e de dolorós temor; e sense deishar-la de uelh, crotzèc desesperadaments es mans, e, çò qu’ei orrible de díder en ua mainada d’aguesta edat, se les retorcec; dempús, es lèrmes que non auien pogut arrincar-li deguna des emocions deth dia, ne era corsa peth bòsc, ne eth pes deth farrat d’aigua, ne era pèrta des sòs, ne era vista des disciplines, ne enquia era ombriua paraula qu’auie entenut díder ara Thenardier, acodiren enes sòns uelhs e s’estarnèc a plorar e somicar.